CELEX: 62018CA0394
Language: mt
Date: 2020-01-30 00:00:00
Title: Kawża C-394/18: Sentenza tal-Qorti tal-Ġustizzja (It-Tieni Awla) tat-30 ta’ Jannar 2020 (talba għal deċiżjoni preliminari ta’ Corte di appello di Napoli – l-Italja) – I.G.I. Srl vs Maria Grazia Cicenia et (Rinviju għal deċiżjoni preliminari – Direttiva 82/891/KEE – Artikoli 12 u 19 – Diviżjonijiet ta’ kumpanniji privati b’responsabbiltà limitata – Protezzjoni tal-interessi tal-kredituri tal-kumpannija diviża – Annullament tad-diviżjoni – Actio Pauliana)

27.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 137/10
            
         
      Sentenza tal-Qorti tal-Ġustizzja (It-Tieni Awla) tat-30 ta’ Jannar 2020 (talba għal deċiżjoni preliminari ta’ Corte di appello di Napoli – l-Italja) – I.G.I. Srl vs Maria Grazia Cicenia et
      
      (Kawża C-394/18) (1)
      
      (Rinviju għal deċiżjoni preliminari - Direttiva 82/891/KEE - Artikoli 12 u 19 - Diviżjonijiet ta’ kumpanniji privati b’responsabbiltà limitata - Protezzjoni tal-interessi tal-kredituri tal-kumpannija diviża - Annullament tad-diviżjoni - Actio Pauliana)
      (2020/C 137/12)
      Lingwa tal-kawża: it-Taljan
      
         Qorti tar-rinviju
      
      Corte di appello di Napoli
      
         Partijiet fil-kawża prinċipali
      
      
         Rikorrenti: I.G.I. Srl
      
         Konvenuti: Maria Grazia Cicenia, Mario Di Pierro, Salvatore de Vito, Antonio Raffaele
      
         fil-preżenza ta’: Costruzioni Ing. G. Iandolo Srl
      
         Dispożittiv
      
      
                  1)
               
               
                  L-Artikolu 12 tas-Sitt Direttiva tal-Kunsill 82/891/KEE tas-17 ta’ Diċembru 1982 ibbażata fuq l-Artikolu 54(3)(ġ) tat-Trattat dwar id-diviżjoni ta’ kumpanniji b’responsabbilta pubblika limitata, kif emendata bid-Direttiva 2007/63/KE tal-Parlament Ewropew u tal-Kunsill tat-13 ta’ Novembru 2007, moqri flimkien mal-Artikoli 21 u 22 tal-imsemmija Direttiva 82/891, għandu jiġi interpretat fis-sens li ma jipprekludix li, wara li tkun saret diviżjoni, il-kredituri tal-kumpannija diviża, li d-drittijiet tagħhom jippreċedu lil din id-diviżjoni u li ma jkunux użaw strumenti ta’ protezzjoni tal-kredituri previsti mil-leġiżlazzjoni nazzjonali b’applikazzjoni tal-imsemmi Artikolu 12, ikunu jistgħu jippreżentaw actio pauliana sabiex jiġi ddikjarat li l-imsemmija diviżjoni ma tipproduċix effetti fil-konfront tagħhom u sabiex jippreżentaw azzjonijiet eżekutorji u kawtelatorji fuq il-beni ttrasferiti lill-kumpannija stabbilita ġdida.
               
            
                  2)
               
               
                  L-Artikolu 19 tad-Direttiva 82/891, kif emendata bid-Direttiva 2007/63, moqri flimkien mal-Artikoli 21 u 22 tal-imsemmija Direttiva 82/891, li jipprovdi għas-sistema ta’ annullamenti tad-diviżjoni, għandu jiġi interpretat fis-sens li ma jipprekludix, wara li tkun saret id-diviżjoni, il-preżentata mill-kredituri tal-kumpannija diviża, ta’ actio pauliana li ma tinċidix fuq il-validità ta’ din id-diviżjoni, iżda tippermetti biss li din ma tibqax invokabbli fil-konfront ta’ dawn il-kredituri.
               
            
         (1)  ĠU C 301, 27.8.2018